钦定古今图书集成/明伦汇编/氏族典/第262卷 > 王希夷
## 钦定古今图书集成/明伦汇编/氏族典/第262卷 > 王希夷

按《唐书王希夷传》：“‘希夷，徐州滕人。家贫，父母丧，为人
牧羊，取佣以葬，隐嵩山，师黄颐学养生。四十年。颐卒，
更居兖州徂徕，与刘方博友善，喜读《周易》《老子》，饵松
柏叶杂华。年七十馀，筋力柔强，刺史卢齐卿就谒问
政，答曰：‘己所不欲，勿施于人’。此言足矣’。元宗东巡狩，
诏州县敦劝，见行在时九十馀，帝令张说访以政事”，
宦官扶入宫中，与语甚悦，拜国子博士，听还山。敕州
县春秋致束帛酒肉，仍赐绢百，衣一称。